Néprajzi muzeúm-beszámoló
Nemrégiben ellátogattunk rajz órán  a Néprajzi Múzeumba, ahol a magyar népi kultúra hagyományai elevenedtek meg előttünk. A látogatás során sok érdekes tárgyat, ruhát, szokást és történetet ismerhettem meg, amelyek bepillantást engedtek a régi idők emberének mindennapi életébe.
A múzeum kiállításai tematikusan voltak elrendezve. Az egyik teremben a magyar paraszti élet tárgyait láthattuk: régi szerszámokat, bútorokat, hímzett ruhadarabokat és használati eszközöket. Különösen tetszettek a díszesen faragott ládák és a színes mintákkal díszített viseletek.
Egy másik részben pedig a második világháborút bemutató gyűjtemény fogadott. Itt megcsodálhattuk a katonák által viselt egyenruhákat és a fronti napokban használt tárgyakat, és még maga a katonák élőhelyét is láthattuk.
A kiállítások mellett modern interaktív elemek is voltak: érintőképernyőkön keresztül hallgathattunk dalokat, nézhettünk régi fotókat, sőt, egyes részeken virtuálisan be is “léphettünk” a régi falusi portákba, a háborús front világába.
[bookmark: _GoBack]A látogatás végén arra gondoltam, mennyire fontos megőrizni és továbbadni ezeket az értékeket. A Néprajzi Múzeum nemcsak a múltat mutatja be, hanem segít megérteni, hogyan alakította a hagyomány a mai mindennapjainkat.
